
ΠΡΟΕΔ ΡΙΚΑ ΔΙΑΤΑ ΓΜΑΤΑ 

(1) 

Εγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΑΠΟΡΩΝ ΑΡΙΣΤΟΥΧΩΝ ΣΠΟΥΔΑΣΤΩΝ ΛΕΣΒΟΥ - 
Ο ΧΡΙΣΤΟΦΟΡΟΣ ΕΥΣΤΡΑΤΙΟΥ» και κύρωση του Οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις από 1.7.1975 μυστική και από 1.7.1975 ιδιόγραφη, ταυτό¬ 
σημη με την πρώτη, διαθήκες του Χριστόφορου Ε. Ευστρατίου, που δη- 


μοσιεύθηκαν με τα αριθ. 2216/30.5.1986 και 1820/26.5.1989 
πρακτικά του Μονομελούς Πρωτοδικείου Αθηνών, αντίστοιχα, όπως 
αυτές τροποποιήθηκαν και συμπληρώθηκαν με την από 8.3.1980 ιδιό¬ 
γραφη διαθήκη του που δημοσιεύθηκε με το αριθ. 2104/23.5.1986 
πρακτικό του ίδιου Δικαστηρίου, με τις οποίες συστήθηκε κοινωφελές 
ίδρυμα με την επωνυμία «ΙΔΡΥΜΑ ΑΠΟΡΩΝ ΑΡΙΣΤΟΥΧΩΝ ΣΠΟΥ¬ 
ΔΑΣΤΩΝ ΛΕΣΒΟΥ - Ο ΧΡΙΣΤΟΦΟΡΟΣ ΕΥΣΤΡΑΤΙΟΥ» και με 
έδρα τη Μυτιλήνη. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 19.12.1989 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την 
επωνυμία «ΙΔΡΥΜΑ ΑΠΟΡΩΝ ΑΡΙΣΤΟΥΧΩΝ ΣΠΟΥΔΑΣΤΩΝ ΛΕ¬ 
ΣΒΟΥ - Ο ΧΡΙΣΤΟΦΟΡΟΣ ΕΥΣΤΡΑΤΙΟΥ» η οποία έγινε από τον 
Χριστόφορο Ε. Ευστρατίου με τις από 1.7.1975 μυστική και από 
1.7.1975 ιδιόγραφη, ταυτόσημη με την πρώτη, διαθήκες του, που δη- 
μοσιεύθηκαν με τα αριθ. 2216/30.5.1986 και 1820/26.5.1989 
πρακτικά του Μονομελούς Πρωτοδικείου Αθηνών, αντίστοιχα, όπως 
αυτές τροποποιήθηκαν και συμπληρώθηκαν με την από 8.3.1980 ιδιό¬ 
γραφη διαθήκη του που δημοσιεύτηκε με το αριθ. 2104/23.5.1986 
πρακτικό του ίδιου Δικαστηρίου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Εθνικής Παιδείας και Θρησκευμάτων και διέπεται από τις διατάξεις 
των παραπάνω συστατικών του πράξεων, του παρακάτω οργανισμού, 
του Α.Ν. 2039/39 και των διαταγμάτων που εκδόθηκαν ή θα εκδο- 
θούν, σε εκτέλεση του νόμου τούτου. 

2. Κηρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δέκα τέσσερα (14) άρθρα και καταχω-' 
ρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΑΠΟΡΩΝ ΑΡΙΣΤΟΥΧΩΝ ΣΠΟΥΔΑΣΤΩΝ ΛΕΣΒΟΥ - Ο 
ΧΡΙΣΤΟΦΟΡΟΣ ΕΥΣΤΡΑΤΙΟΥ» 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΑΠΟΡΩΝ 
ΑΡΙΣΤΟΥΧΩΝ ΣΠΟΥΔΑΣΤΩΝ ΛΕΣΒΟΥ - Ο ΧΡΙΣΤΟΦΟΡΟΣ ΕΥ¬ 
ΣΤΡΑΤΙΟΥ» που συστήθηκε από το Χριστόφορο Ε. Ευστρατίου, με τις 
από 1.7.1975 μυστική και από 1.7.1975 ιδιόγραφη, ταυτόσημη με 
την πρώτη, διαθήκες του που δημοσιεύθηκάν με τα αριθ. 2216/ 
30.5.1986 και 1820/26.5.1989 πρακτικά του Μονομελούς Πρωτο¬ 
δικείου Αθηνών, αντίστοιχα όπως αυτές τροποποιήθηκαν και συμπλη¬ 
ρώθηκαν με την από 8.3.1980 ιδιόγραφη διαθήκη του, που δημοσιεύ- 

θηκε με το αριθ. 2104/23.5.1986 πρακτικό του ίδιου Δικαστηρίου, 
αποτελεί νομικό πρόσωπο ιδιωτικού δικαίου και διέπεται από τις διατά¬ 
ξεις των παραπάνω συστατικών πράξεων του παρόντος οργανισμού, του 
Α.Ν. 2039/39, όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Μυτιλήνη. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
την έδρα και το έτος έγκρισης της σύστασής του (1990). 

Άρθρο 2 
Σκοπός 

1. Σκοπός του ιδρύματος είναι η χορήγηση υποτροφιών εκ των εισο¬ 
δημάτων της περιουσίας του σε νέους και νέες, απόρους και αριστού¬ 
χους, από τη Λέσβο, για σπουδές σε Ανώτατα και Ανώτερα Εκπαιδευ¬ 
τικά Ιδρύματα της χώρας και του εξωτερικού, όπως λεπτομερέστερα 
ορίζεται στη συστατική πράξη. 

2. Η απονομή των υποτροφιών, το ύψος των οποίων επαφίεται στην 
κρίση του εκάστοτε Διοικητικού Συμβουλίου, χωρίς όμως ποτέ να υπερ¬ 
βαίνει το εκάστοτε οριζόμενο από τον Υπουργό Οικονομικών ανώτατο 
όριο, θα γίνεται, με ή χωρίς διαγωνισμό σύμφωνα με τις αντίστοιχες 
διατάξεις του Αν. Νόμου 2039/1939 (άρθρο 108 παρ. 3, 5) του Καν. 
Δ/τος 18/23.8.1941 (άρθρα 18, 21, 33) και του Νόμου 1583/85. 

/Αρθρο 3 
Περιουσία - Πόροι 

Περιουσία του ιδρύματος, που τελεί υπό τον όρο του. αναπαλλοτριώ- 
του, αποτελούν: 

α) Μία (1) οικία μετά του οικοπέδου της στην Αθήνα και στην οδό 
Φορμίωνος αριθ. 63 (όπως περιγράφεται στο συμβόλαιο 14385/1951 
συμ/φου Αθηνών Θεοχάρη Κολοβέα μεταγεγραμμένου στο Υποθήκο- 
φυλακείο Αθηνών στον τόμο 1464 και αριθμό 110). 

β) Ένα (1) διαμέρισμα στην Σαρωνίδα - Αττικής και στην οδό Ανα- 
βύσσου αριθ. 2 (Δ' όροφος) εμβαδού 82 μ 2 (όπως περιγράφεται στο συμ¬ 
βόλαιο 10175/1972 συμ/φου Αθηνών Γεωργίου Πολύχρονη μεταγε¬ 
γραμμένου στο Υποθηκοφυλακείο Γλυφάδας στον τόμο 1050 και 
αριθμό 47). 

γ) Ένα (1) κατάστημα στην Αθήνα και στην οδό Μαυροκορδάτου εμ¬ 
βαδού 130 μ 2 (όπως περιγράφεται στο συμβόλαιο 20082/16.2.1973 
συμ/φου Αθηνών Εμμ. Μπρουλιδάκη μεταγεγραμμένου στο Υποθηκο¬ 
φυλακείο Αθηνών σε τόμο 2713 και αριθμό 463). 

δ) Ένας (1) αγροβοσκότοπος, έκτασης δύο (2) περίπου στρεμμάτων 
στη θέση «Πάμφιλα» της Λέσβου (όπως περιγράφεται στο συμβόλαιο 
αριθ. 35650/1937 συμβολαιογράφου Μυτιλήνης Πέτρου Οικονομό- 
πουλου μεταγεγραμμένου στο Υποθηκοφυλακείο Μυτιλήνης στον τόμο 
31 και αριθ. 397. 

ε) Ένα (1) παλαιό καφενείο με αποθήκη και το γύρω οικόπεδο στην 
ίδια πιο πάνω θέση, έκτασης πέντε (5) περίπου στρεμμάτων (όπως περι- 
γράφεται στο συμβόλαιο 48211/13.2.1954 του αυτού ως άνω συμβο¬ 
λαιογράφου Μυτιλήνης, μεταγεγραμμένου στον τόμο 47 και αριθμό 
857 Υποθηκοφυλακείου Μυτιλήνης). 

στ) Ένας (1) αγρός έκτασης τεσσάρων (4) περίπου στρεμμάτων στη 
θέση «Παραλία» του χωριού Πάμφιλα Λέσβου (όπως περιγράφεται στο 
συμβόλαιο 9991/12.5.62 του συμ/φου Μυτιλήνης Εμμ. Μαρκέττη 
μεταγεγραμμένου στον τόμο 57 και αριθ. 225 του Υποθηκοφυλακείου 
Μυτιλήνης). 

ζ) Τρία συνεχόμενα ακίνητα τα οποία βρίσκονται στη θέση «Καλα- 
μιάρη» της παραλίας Παμφίλων Λέσβου και ειδικότερα: 

I) μια έκταση επτά (7) στρεμμάτων με διάφορα κτίρια, II) ένα αγρό 
έκτασης δέκα πέντε (15) στρεμμάτων με διάφορα κτίσματα και III) ένα 
αγρό τριάντα (30) στρεμμάτων (όπως περιγράφονται στο συμβόλαιο 
αγοράς 3/10.2.1953 συμβολαιογραφούντος Έλληνος Προξένου 
Σμύρνης Τουρκίας Αλεξ. Αργυροπούλου μεταγεγραμμένου στον τόμο 
47 και αριθ. 512 του Υποθηκοφυλακείου Μυτιλήνης. 

η) Ένα (1) οικόπεδο, έκτασης ενός (1) περίπου στρέμματος στη θέση 
«Σχοινιάς» της Αττικής (στα οικόπεδα συνεταιρισμού Δικαστικών και 
στο οικοδ. τετράγωνο 84α αριθ. 9 όπως περιγράφεται στο προσύμφωνο 
αγοράς αριθ. 532/26.2.1964 του συμβολαιογράφου Μαρκόπουλου 
Κρωπίας Αντωνίου Αντωνάκη). 

θ) Περιεχόμενο αριθ. 884 χρηματοθυρίδας Ιονικής Τράπεζας της 
Ελλάδος και 


ι) Οποιοδήποτε άλλο περιουσιακό στοιχείο (κινητό ή ακίνητο) ανήκον 
στον διαθέτη - ιδρυτή, δεδομένου, ότι το ανωτέρω ίδρυμα εγκαθίσταται 
γενικός και μοναδικός κληρονόμος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζας ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες, και δωρέες, οποιοσδήποτε φυσικού ή νομικού προσώ¬ 
που, προς αυτό. 

3. Σημειώνεται ότι ο ιδρυτής υποχρεώνει το ίδρυμα να δίδει στην 
αδελφή του Πλειάδα μηνιαίως και ισοβίως, αποδοχές ίσες με τον βασικό 
μισθό Έλληνα Πρεσβευτή Α' Τάξης, και να επιτρέπει την διαμονή της 
χωρίς αντάλλαγμα, στο ακίνητο του ιδρύματος στην οδό Φορμίωνος 
αριθ. 63 (Παγκράτι) καθώς και την χρήση και παραμονή της στο ακί¬ 
νητο του ιδρύματος στην Λεωφ. Αναβύσσου αριθ. 2 στην Σαρωνίδα. 

Άρθρο 4 

Διοίκηση 

1. Το ίδρυμα διοικείται από τετραμελές Διοικητικό Συμβούλιο που 
αποτελείται από τους: 

α) Εκάστοτε Δήμαρχο Μυτιλήνης 

β) Εκάστοτε Πρόεδρο Βιομηχανικού και Εμπορικού Επιμελητηρίου 
Μυτιλήνης. 

γ) Εκάστοτε Πρόεδρο Πρωτοδικών Μυτιλήνης. 

δ) Εκάστοτε αρχαιότερο, στα χρόνια Υπηρεσίας στη Δημόσια Εκπαί¬ 
δευση, Διευθυντή των Σχολείων της Β/βάθμιας Εκπαίδευσης Μυτιλή¬ 
νης. · 

2. Τα μέλη του Διοικητικού Συμβουλίου ορίζουν με πράξη τους,, 
έπειτα από ψηφοφορία, τον Πρόεδρο, τον Αντιπρόεδρο, τον Γραμματέα 
και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει κάθε τρίμηνο και έκτακτα, 
όποτε το ζητήσει ο Πρόεδρος ή τρία (3) από τα μέλη του, με γραπτή αί¬ 
τησή τους προς τον Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας, υπερι¬ 
σχύει η γνώμη, με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις συνεχείς συνεδριάσεις, θεωρείται, 
ότι έχει παραιτηθεί, η δε κενή θέση τούτου συμπληρώνεται κατά τα ορι¬ 
ζόμενα στην παράγρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται, ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/39 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 

λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Τπουργό Οικονομικών ή Νομάρχη Λέσβου) 
τον προϋπολογισμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν. 2039/39 και του από 
20.12.1939 Β.Δ./τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και τον 
γενικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως, ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Ελέγχει την απορία και επίδοση των υποτρόφων αμείβοντας ιδιαί¬ 
τερα τους αριστούχους υπό μορφή βραβείου μία φορά κατ’ έτος. 

δ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

ε) Αποφασίζει για την αποδοχή ή αποποίπηση κληρονομιών, κληρο¬ 
δοσιών και δωρεών, καθώς και για την ανακήρυξη ευεργετών και δω¬ 
ρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιό του που θα 
ορίζεται απ’ αυτόν και εγκρίνεται με απόφαση του Διοικητικού Συμβου¬ 
λίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου πέντε (5), τουλάχιστον, μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικη^κού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

η) Εισηγείται στο Διοικητικό Συμβούλιο την προκήρυξη υποτροφιών 
με την οποία καθορίζονται, το πρόγραμμα των υποτροφιών, ο αριθμός 
των υποτρόφων, τα προσόντα αυτών και οι λοιπές, αναγκαίες για την 
επιλογή των υποτρόφων, λεπτομέρειες. 

θ) Προκηρύσσει τις υποτροφίες, καθορίζει τον αριθμό των υποτρόφων 
και το ποσό της κάθε υποτροφίας, σύμφωνα με τις οικονομικές δραστη¬ 
ριότητες του ιδρύματος. 

ι) Υπογράφει, ως εκπρόσωπος και για λογαριασμό του ιδρύματος τα 
συμβόλαια υποτροφιών. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 7 

Αρμοδιότητες Γραμματέα 
1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 


δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

ε) Τηρεί το πρωτόκολλο εισερχομένων και εξερχομένων εγγράφων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, (αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση τουΔιοικητικού Συμβουλίου 
στην αρχή κάθε έτους; 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος, και αποδίδει με βάση αυτά λογαριασμό στο Διοικητικό Συμβού¬ 
λιο όποτε του ζητηθεί. 

ε) Φροντίζει για την έγκαιρη κατάρτιση και υποβολή'στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι καταγόμενοι από τη νήσο Λέσβο 
και οικονομικά αδύνατοι: 

α) άριστοι απόφοιτοι δευτεροβάθμιας εκπαίδευσης για σπουδές σε 
-Ανώτατες και Ανώτερες Σχολές στην Ελλάδα, κατά προτίμηση σε οικο¬ 
νομικές" και-θετικές επιστήμες ή στο εξωτερικό, σε κλάδους των επιστη¬ 
μών αυτών που δεν διδάσκονται στα Πανεπιστήμια και Πολυτεχνεία της 
Ελλάδας. 

β) άριστοι πτυχιούχοι των παραπάνω σχολώνγια συμπλήρωση των 
σπουδών τους ή ειδίκευση σε κλάδο της επιστήμης τους στο εξωτερικό. 

Καταγόμενοι από τη νήσο Λέσβο νοούνται τα αγόρια και κορίτσια 
των Λεσβίων, που είναι γραμμένα στα μητρώα των Δήμων και Κοινο¬ 
τήτων της Λέσβου. 

2. Η επιλογή και ανακήρυξη των υποτρόφων γίνεται με ή χωρίς δια¬ 
γωνισμό κατά την κρίση του Διοικητικού Συμβουλίου, σύμφωνα με τις 
διατάξεις των συστατικών πράξεων του ιδρύματος, του παρόντος Οργα¬ 
νισμού, του Α.Ν. 2039/1939 και του από 18/23.8.1941 Καν. Δ/τος 
(ΦΕΚ 286/Α/23.8.1941). Σε περίπτωση χορήγησης υποτροφιών 
χωρίς διαγωνισμό η επιλογή γίνεται με κριτήριο τη βαθμολογία του 
απολυτηρίου του Λυκείου και σε περίπτωση ισοβαθμίας προτιμώνται οι 
καταγόμενοι κατά σειρά από το Πλωμάρι, τα Πάμφιλα και τη Μυτι¬ 
λήνη. 

Τέλος σε περίπτωση που δεν υπάρχουν άριστοι μαθητές οικονομικά 
αδύνατοι η επιλογή θα γίνεται βάσει της βαθμολογίας του απολυτηρίου 
του Λυκείου. 

Άρθρο 10 

Χορήγηση υποτροφιών 

Το ποσό της μηνιαίας υποτροφίας κάθυε υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των καθα¬ 
ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις της συστατικής 
πράξης του ιδρύματος, του άρθρου 54 του Α.Ν. 2039/39 και του άρ¬ 
θρου 28 του από 18/23.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους σύμφωνα με τις 
διατάξεις των άρθρων 24, 25, 26 και 27 του από 18.8.1941 Καν. Δ/ 
τος (ΦΕΚ 286/Α/23.8.1941). 

3. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις των συστατικών πράξεων 
του ιδρύματος και του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικητικού Συμβουλίου 
του ιδρύματος, που έχει υποχρέωση να παρακολουθεί την όλη πορεία 
των σπουδών των υποτρόφων και να αξιώνει απ’ αυτούς την υποβολή, 
κάθε έτος, αποδεικτικών στοιχείων της επίδοσής τους. 

Άρθρο 11 

Οικονομική Διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεςμ- 
βρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ./τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλία λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, όπου καταχωρίζονται τα ονόματα 
των υποτρόφων, η σχολή που φοιτούν, ο χρόνος και το ποσό της υποτρο¬ 
φίας κάθε υποτρόφου και τα λοιπά στοιχεία, τα οποία ορίζονται από τις 
διατάξεις του άρθρου 34 του από 18,8.1941 Καν. Δ/τος. 

ε) Στελέχη, αριθμημένων διπλότυπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού, λαμβανόμενη κατά 
πλειοψηφία. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στο Δήμο Μυτιλήνης, ως κεφάλαιο αυτοτε¬ 
λούς διαχείρισης, κατά την έννοια της παραγρ. 1 του άρθρου 96 του 
Α.Ν. 2039/1939, τελούσα υπό τον περιορισμό του αναπαλλότριώτου 
και προορισμένη για τον ίδιο σκοπό. 

Στους Υπουργούς Οικονομικών και Εθνικής Παιδείας και Θρησκευ¬ 
μάτων αναθέτουμε την δημοσίευση και εκτέλεση του παρόντος διατάγ¬ 
ματος. 

Αθήνα 22 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΑΓΑΠΗΤΟΣ ΚΩΝ/ΝΟΣ ΔΕΣΠΟΤΟΠΟΥΛΟΣ 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 30 649 (2) 

Καταβολή μέρους των οφειλομένων δεδουλευμένων αποδοχών στους 
μισθωτούς της επιχ/σης Γ. και θ. ΑΦΕΝΤΑΚΗΣ που έκαναν επί¬ 
σχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «Περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ». 

2. Την αριθμ. 1004/90 γνωμοδότηση του Δ.Σ. του ΟΑΕΔ (αριθμ. 
συνεδρίασης 14/3.4.90) που μας υποβλήθηκε με το αριθ. 105.248/ 
4.4.90 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχ/σης’ Γ. και Θ. ΑΦΕΝΤΑΚΗΣ. 

4. Την αριθμ. 98300/25.10.89 εξουσιοδοτική Υπ. απόφαση, απο¬ 
φασίζουμε: 

Εγκρίνουμε την καταβολή από τον ΟΑΕΔ στον καθένα από τους σα¬ 
ράντα επτά (47) μισθωτούς της επιχ/σης Γ. και θ. ΑΦΕΝΤΑΚΗΣ που 
έκαναν επίσχεση εργασίας μέρους των οφειλομένων δεδουλευμένων 
αποδοχών τους από 1/3-31/3/90 και μέχρι του ποσού των είκοσι χι¬ 
λιάδων (20.000) δρχ. συνολικού ύψους εννιακοσίων σαράντα χιλιάδων 
(940.000) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1990 

Με εντολή Υπουργού 
Ο Γενικός Γραμματέας 
ΠΑΝ. ΜΠΑΣΑΚΑΡΟΣ 

-♦- 

Αριθ. 306 42 (3) 

Καταβολή μέρους των οφειλομένων δεδουλευμένων αποδοχών στους 
μισθωτούς της επιχ/σης ΜΕΤΑΛΛΟΥΡΓΙΚΗ ΧΑΛΥΨ ΑΒΝΕ (ΟΙ- 
ΝΟΦΥΤΑ) που έκαναν επίσχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «Περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ». 

2. Την αριθμ. 896 και 969/90 γνωμοδότηση του Δ.Σ. του ΟΑΕΔ 
(αριθμ. συνεδρίασης 13/27.3.90 και 14/3.4.90) που μιας υποβλήθη¬ 
καν με τα αριθ. 105.243/4.4.90 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχ/σης ΜΕΤΑΛΛΟΥΡΓΙΚΗ ΧΑΛΥΨ ΑΒΝΕ (ΟΙΝΟΦΥΤΑ) 
που έκαναν επίσχεση εργασίας. 

4. Την αριθμ. 98300/25.10.89 εξουσιοδοτική Υπ. απόφαση, απο¬ 
φασίζουμε: 

Εγκρίνουμε την καταβολή από τον ΟΑΕΔ σε μισθωτούς της επιχ/ 
σεις ΜΕΤΑΛΛΟΥΡΓΙΚΗ ΧΑΛΥΨ ΑΒΝΕ (ΟΙΝΟΦΥΤΑ) που έκαναν 
επίσχεση εργασίας μέρους των οφειλομένων δεδουλευμένων αποδοχών 
τους ως εξής: , ' 

α) Σε πέντε (5) μισθωτούς από τριάντα χιλιάδες (30.000) δρχ. έναντι 
οφειλής από 1.1.89 - 15.1.90 και 

β) Σε ένα (1) μισθωτό σαράντα χιλιάδες (40.000) δρχ. έναντι οφει¬ 
λής από 1.1.89 - 31.3.90 συνολικού ύψους εκατόν ενενήντα χιλιάδων 
(190.000) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1990 

Με εντολή Τπουργοΰ 
Ο Γενικός Γραμματέας 
ΠΑΝ. ΜΠΑΣΑΚΑΡΟΣ 

-♦- 

Αριθ. Δ16β/012/222/Φ4,4 (4) 

Μεταφορά θέσης υπαλλήλου με σύμβαση στο Υπουργείο Εσωτερι¬ 
κών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΠΕΡΙΒΑΛΛΟΝΤΟΣ, ΧΩΡ/ΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις του δεύτερου εδαφίου της παρ. 1 του άρθρου 4 του 
Ν. 1288/82 αναφορικά με μεταφορά θέσεων ιδιωτικού δικαίου που 
πλεονάζουν από Υπουργείο σε Υπουργείο. 

2. Τις διατάξεις του Π.Δ. 492/84 σε ότι αφορά τη συναρμοδιότητα 
των Υπουργών κατά την έκδοση κοινών κανονιστικών αποφάσεων. 

3) Την από 5.2.90 αίτηση του Παναγιώτη Κατή οδηγού αυτ/του με 
σύμβαση που μας έστειλε η ΔΤΥΝ Βοιωτίας με τη σύμφωνη γνώμη της 
(έγγραφο 604/6.2.90) αναφορικά με μεταφορά του στο Υπουργείο 
Εσωτερικών. 

4) Τα στοιχεία του προσωπικού ατομικού του μητρώου από τα οποία 
προκύπτει ότι έχει καταταγεί σε προσωρινή θέση ιδιωτικού δικαίου αο¬ 
ρίστου χρόνου, σύμφωνα με τις διατάξεις της κοινής Υπουργικής από¬ 
φασης ΔΙΠΙΔ/Φ.42/24/11440/31.12.86 που κυρώθηκε με το Ν. 
1735/87 και ότι από της κατάταξής του υπάγεται στις διατάξεις του 
κεφ. Β' του Π.Δ. 410/88. 

5) Το γεγονός ότι ο υπόψη οδηγός προσφέρει τις υπηρεσίες του στη 
Δ/νση Εσωτερικών Ν. Βοιωτίας του Υπουργείου Εσωτερικών και συνε¬ 
πώς για τη Γενική Γραμματεία Δημ, Έργων μπορεί να θεωρηθεί πλεο- 
νάζων αφού στην ουσία δεν εξυπηρετεί υπηρεσιακές ανάγκες της 
Γ.Γ.Δ.Ε., αποφασίζουμε: 

Μεταφέρουμε μία (1) προσωρινή θέση ιδιωτικού δικαίου αορίστου 
χρόνου οδηγού αυτ/του που πλεονάζει από την Γενική Γραμματεία 
Δημ. Έργων (Δ/νση Τεχνικών Υπηρεσιών Ν. Βοιωτίας) του ΥΠΕ- 
ΧΩΔΕ στο Υπουργείο Εσωτερικών (Δ/νση Εσωτερικών Ν. Βοιωτίας). 

Ο κάτοχος της ανωτέρω θέσης Κατής Παναγιώτης του Γεωργίου, 
οδηγός αυτ/του υποχρεούται μέσα σε αποκλειστική προθεσμία είκοσι 
(20) ημερών από την ημερομηνία δημοσίευσης της παρούσας την Εφη¬ 
μερίδα της Κυβ/σης να εμφανισθεί στη νέα του υπηρεσιακή μονάδα και 
να συνταχθεί πρακτικό εμφάνισης. 

Η Δ/νση Οικονομικών Υποθέσεων και Προμηθειών (Δ18) της Γενι¬ 
κής Γραμματείας Δημοσίων Έργων που κοινοποιείται η παρούσα να 
φροντίσει για την αυξομείωση των αντίστοιχων προβλέψεων θέσεων και 
την ενδεχόμενη μεταφορά της απαιτούμενης πίστωσης. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1990 

οι ΥΠΟΥΡΓΟΙ 

ΕΣΩΤΕΡΙΚΩΝ ΠΕΡΙΒΑΛΛΟΝΤΟΣ. ΧΩΡ/ΑΣ 8. ΔΗΜ. ΕΡΓΩΝ 

θ. ΚΑΤΡΙΒΑΝΟΙ Κ. ΛΙΑΣΚΑΣ 

-φ- 

Αριθ. Δ17/01/40/Φ.Ν. 294 (5) 

Αναπροσαρμογή ανωτάτων και κατωτάτων ορίων προϋπολογισμού έρ¬ 
γων κατά τάξη επιχειρήσεων ΜΕΕΠ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1418/84 «Δημόσια έργα και ρυθμίσεις συνα¬ 
φών θεμάτων» και ιδιαίτερα των άρθρων 15, 16 και 17 και 

2. Το γεγονός της παρόδου τεσσάρων και πλέον ετών από την έκδοση 
της με αριθμό ΕΔ2α/01/27/Φ.Ν. 294/18.3.85 απόφασης του 
Υπουργού Δημοσίων Έργων (ΦΕΚ Β'/170/19.3.85), της εν τω με¬ 
ταξύ αύξησης των προϋπολογισμών των εκτελουμένων δημοσίων έρ¬ 
γων από τις ανατιμήσεις υλικών, μισθωμάτων και υπηρεσιών και της 
ανάγκης αναπροσαρμογής των ανωτάτων και των κατωτάτων ορίων 
προϋπολογισμών των έργων που μπορούν να αναλαμβάνουν οι εργολη¬ 


πτικές επιχειρήσεις του ΜΕΕΠ, αναλόγως της τάξης στην οποία είναι 
γραμμένες καθώς και για την ανάπτυξη καλύτερων όρων συναγωνι¬ 
σμού στις δημοπρασίες, αποφασίζουμε: 

Η με αριθμό ΕΔ2α/01/27/Φ.Ν. 294/18.3.86 απόφαση του 
υπουργού Δημοσίων Έργων τροποποιείται ως (ακολούθους: 

1. Η παράγραφος 2 του άρθρου 1 (Ανώτατα όρια προϋπολογισμών 
έργου κατά τάξη επιχειρήσεων ΜΕΕΠ) αντικαθίσταται ως ακολούθως: 

«2. Τα ανώτατα όρια προϋπολογισμού αξίας έργων τα οποία μπο¬ 
ρούν να αναλάβουν εργοληπτικές επιχειρήσεις εγγεγραμμένες στο 
ΜΕΕΠ ορίζονται για κάθε άλλη τάξη των αντίστοιχων κατηγοριών σε 
πολλαπλάσια των ορίων, που ορίζονται με την παράγραφο 1 για την Α’ 
τάξη, ως εξής: 

α) Για την Β' τάξη τέσσερις φορές το όριο της Α' τάξης, 
β) Για την Γ' τάξη δέκα φορές το όριο της Α' τάξης, 
γ) Για την Δ' τάξη (ατομική επιχείρηση - άρθρ. 16 Ν. 1647/86) εί¬ 
κοσι φορές το όριο της Α' τάξης. 

δ) Για την Δ' τάξη είκοσι δύο φορές το όριο της Α' τάξης, 
ε) Για την Ε' τάξη σαράντα πέντε φορές το όριο της Α' τάξης, 
στ) Για την ΣΤ' τάξη εκατό φορές το όριο της Α' τάξης, 
ζ) Για την Ζ' τάξη διακόσιες πενήντα φορές το όριο της Α' τάξης. 

2. α. Η παράγραφος 1 του άρθρου 2 (κατώτατα όρια προϋπολογι¬ 
σμού έργου κατά τάξη ΜΕΕΠ) αντικαθίσταται ως ακολούθως: 

«1. Τα κατώτατα όρια του προϋπολογισμού αξίας έργου στη δημο¬ 
πρασία του οποίου μπορούν να λάβουν μέρος εργοληπτικές επιχειρήσεις 
εγγεγραμμένες στο ΜΕΕΠ για έργα κάθε κατηγορίας ορίζονται σε πολ¬ 
λαπλάσια του ανωτάτου ορίου δυναμικότητας των εργοληπτικών επι¬ 
χειρήσεων Α’ τάξης όπως αυτό προσδιορίζεται στην παράγραφο 1 του 
άρθρου 1 ως εξής: 

α) Για τις εργοληπτικές επιχειρήσεις Δ1 τάξης (ατομικές επιχειρή¬ 
σεις) το ακέραιο. 

β) Για τις εργοληπτικές επιχειρήσεις Δ' τάξης το τριπλάσιο, 
γ) Για τις εργοληπτικές επιχειρήσεις Ε' τάξης το οκταπλάσιο, 
δ) Για τις εργοληπτικές επιχειρήσεις ΣΤ τάξης το δεκαεξαπλά- 
σιο. 

ε) Για τις εργοληπτικές επιχειρήσεις Ζ’ τάξης το εικοτετραπλά- 
σιο. 

Για τις εργοληπτικές επιχειρήσεις Α, Β και Γ’ τάξης δεν υπάρχει κα- 
τώτατο όριο». 

β) Η παρ. 2 του ίδιου άρθρου τροποποιείται ως εξής: 

«Τα κατώτατα όρια προϋπολογισμού αξίας των έργων που μπορούν 
να αναλάβουν οι επιχειρήσεις οι εγγεγραμμένες στο ΜΕΕΠ για τα έργα 
που εκτελούνται στο Νόμο όπου βρίσκεται η έδρα της επιχείρησης προσ¬ 
διορίζονται στο μισό των αναφερομένων στην προηγούμενη παράγραφο, 
γ) Η παράγραφος 3 του ίδιου άρθρου καταργείται. 

4. Από το τελευταίο εδάφιο της παραγράφου 6 του άρθρου 7 της 
ίδιος απόφασης Μητρώο Εργοληπτικών Επιχειρήσεων (ΜΕΕΠ) δια¬ 
γράφεται η φράση «η νόμιμα επικυρωμένα (χντίγραφά του». 

Η παράγραφος 3 του άρθρου 10 της απόφασης ΕΔ2α/01/27/ΦΝ 
294/18.3.85 αντικαθίσταται ως εξής: 

«Στις συνεδριάσεις της Επιτροπής παρευρίσκεται σαιν εισηγητής χω¬ 
ρίς ψήφο ο προϊστάμενος της αρμόδιος Δ/νσης του Υπουργείου Δημο¬ 
σίων Έργων αναπληρούμενος από τον προϊστάμενο του αρμόδιου Τμή¬ 
ματος που χειρίζεται τη συγκεκριμένη υπόθεση». 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1990 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΛΙΑΣΚΑΣ 
——¥ - 

Αριθ. Π1/1513 1 (6) 

Εξαίρεση από την ένταξη στο Ενιαίο Πρόγραμμα Προμηθειών της Ακα¬ 
δημίας Αθηνών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 2 παρ. 6 του Ν. 1797/88 «προμήθειες 
του δημόσιου τομέα και ρυθμίσες συναφών θεμάτων». 

2. Την από 23.1.1990 γνωμοδότηση της Επιτροπής Πολιτικής και 
Προγραμματισμού Προμηθειών, αποφασίζουμε: 




ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ζ) Το Μουσείο Μπενάκη. 


Εξαιρούμε από την ένταξη στο Ενιαίο Πρόγραμμα Προμηθειών 
(Ε.Π.Π.), που προβλέπεται από τις διατάξεις της παρ. 1 του άρθρου 2 
του Ν. 1797/88, τις προμήθειες της Ακαδημίας Αθηνών, μόνο για τα 
έτη 1990, 1991. 

Η απόφαση αυτή να δημοσιευτεί στην Εφημερίδα της Κυβερνήσεως. 
Αθήνα, 28 Μαρτίου 1990 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ. ΕΝΕΡΓ. & ΤΕΧΝ/ΓΙΑΣ 

Π. ΣΑΚΕΛΛΑΡΙΔΗΣ Γ. ΚΟΝΤΟΓΕΩΡΓΗΣ 


η) Το Κέντρο Ψυχικής Υγιεινής. 

θ) Το Ευρωπαϊκό Πολιτιστικό Κέντρο Δελφών. 

ι) Το Κέντρο Διεθνούς Ευρωπαϊκού Οικονομικού Δικαίου. 

ια) Το Κέντρο Βρεφών «Η Μητέρα». 

ιβ) Το Ίδρυμα Βρεφονηπιακών Σταθμών Αθηνών. 

ιγ) Το Ίδρυμα Βρεφονηπιακών Σταθμών Θεσσαλονίκης. 

ιδ) Το Ίδρυμα Βρεφονηπιακών Σταθμών Λάρισας. 

ιε) Την Ελληνική Κρατική Εταιρεία Τεχνικών Έργων. 

ιστ) Τον Οργανισμό Ανάπτυξης Δυτικής Κρήτης. 

ιζ) Το Μουσείο Ζυγομαλά Κρατικό. 


ΕΜΠΟΡΙΟΥ 

θ. ΓΚΑΜΑΛΕΤΣΟΣ 

- + - 

Αριθ. Π1/1503 (?) 

Εξαιρέσεις από την τελική έγκριση, που προβλέπεται από τις διατάξεις 
της παρ. 1 του άρθρου 6 του Ν. 1797/88 φορέων, προμηθειών και 
κατηγοριών προμηθειών. 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 6 παρ. 1 και 2 του Ν. 1797/88 «προμή¬ 
θειες του δημόσιου τομέα και ρυθμίσεις συναφών θεμάτων» (ΦΕΚ 164/ 
Α/1988). 

2. Την από 13.3.1989 γνωμοδότηση της Επιτροπής Πολιτικής και 
Προγραμματισμού Προμηθειών. 

3. Την Π1/928/1989 απόφασή μας «εξαίρεση από την τελική 
έγκριση» (ΦΕΚ 147/Β'/22.2.89), όπως τροποποιήθηκε μεταγενέ¬ 
στερα, αποφασίζουμε: 

Συμπληρώνοντας την απόφασή μας Π1/928/1989, εξαιρούμε από 
την τελική έγκριση που προβλέπεται από τις διατάξεις της παραγράφου 
1 του άρθρου 6 του Ν. 1797/1988, τους παρακάτω φορείς, προμή¬ 
θειες και κατηγορίες προμηθειών: 

1. Από τους κρατικούς ή δημόσιους οργανισμούς και τα νομικά πρό¬ 
σωπα δημοσίου δικαίου, που εμπίπτουν στις διατάξεις του εδ. β' της 
παρ. 6 του άρθρου 1 του Ν. 1256/1982. 

α) Τα κρατικά θέατρα, τα κρατικά μουσεία, τις πινακοθήκες, τα 
πνευματικά κέντρα, τα κρατικά ωδεία, τις κρατικές ορχήστρες και την 
Εθνική Λυρική Σκηνή. 

β) Τους ενοριακούς ναούς, τις εκκλησιαστικές σχολές, τα εκκλησια¬ 
στικά ιδρύματα και λοιπούς εκκλησιαστικούς φορείς. 

γ) Τους φορείς κοινωνικής ασφάλισης, εκτός του ιδρύματος Κοινωνι¬ 
κών Ασφαλίσεων και του Οργανισμού Γεωργικών Ασφαλίσεων. 

δ) Τους κρατικούς και δημοτικούς παιδικούς και βρεφονηπιακούς 
σταθμούς, τα κέντρα παιδικής μέριμνας, τα γηροκομεία και γενικά τα 
ιδρύματα κοινωνικής προστασίας και πρόνοιας (όπως ΚΑΠΗ κ,λπ.), 
εκτός του Πατριωτικού Ιδρύματος Κοινωνικής Πρόνοιας και Αντιλή- 
ψεως. 

ε) Τις φοιτητικές λέσχες, τις σχολικές επιτροπές, τις δημόσιες και δη¬ 
μοτικές βιβλιοθήκες. 

στ) Τους επαγγελματικούς συλλόγους (δικηγορικοί, συμβολαιογρα¬ 
φικοί κ.λπ.). 

ζ) Τις εταιρείες προστασίας ανηλίκων και προστασίας αποφυλακιζο- 
μένων. 

2. Τα κοινωφελή ιδρύματα του Αστικού Κώδικα, που περιήλθαν στο 
Δημόσιο και χρηματοδοτούνται ή επιχορηγούνται από αυτό (εδ. δ', της 
παρ. 6 του άθρου 1, του Ν. 1256/1982), εκτός από το Εθνικό Ίδρυμα 

■ Νεότητας. 

3. Από τα νομικά πρόσωπα ιδιωτικού δικαίου που εμπίπτουν στις 
διατάξεις του εδ. στ' της παρ. 6 του άρθρου 1 του Ν. 1256/1982, τα 

εξής: 

α) Τον Οργανισμό Βιομηχανικής Ιδιοκτησίας, 
β) Το Ελληνικό Κέντρο Παραγωγικότητας. · 
γ) Τον Ελληνικό Οργανισμό Τυποποίησης. 

δ) Τον Ελληνικό Οργανισμό Μικρομεσαίων Μεταποιητικών Επιχει¬ 
ρήσεων και Χειροτεχνίας. 

ε) Την Αρχαιολογική Εταιρεία. 

στ) Το Κοργιαλένειο Ιστορικό και Λαογραφικό Μουσείο. 


4. Τους φορείς των εδαφ. (ε) και (ζ) της παρ. 6 του άρθρου 1 του Ν. 
1256/1982, στους οποίους συμπεριλαμβάνονται και οι επιχειρήσεις 
του άρθρου 3 παράγρ. 5 του Ν. 1514/85, εκτός από τους παρακάτω: 

α) Τον Αερολιμένα Αθηνών 

β) Την Ολυμπιακή Αερόπλοια ν 

γ) Την Ελληνική Ακτοπλοΐα 

δ) Τις Ελληνοκυπριακές Μεσογειακές Γραμμές 

ε) Την Γενική Εταιρεία Μελετών Ερευνών και Εμπορίου 

5. Τις προμήθειες εργαστηριακού εξοπλισμού, επιστημονικών ειδών, 
υλικών και συγγραμμάτων που προορίζονται για εκπαιδευτικούς σκο¬ 
πούς ή για επιστημονικά πειράματα και έρευνες των ανωτάτων εκπαι¬ 
δευτικών ιδρυμάτων της Χώρας, των τεχνολογικών εκπαιδευτικών 
ιδρυμάτων της τριτοβάθμιας εκπαίδευσης και των ερευνητικών κέ¬ 
ντρων, των ινστιτούτων και λοιπών ερευνητικών φορέων. 

6. Τις προμήθειες των τραπεζιτικών, των ασφαλιστικών και χρημα¬ 
τοπιστωτικών (όπως Α.Ε. Επενδύσεων Χαρτοφυλακίου και Διαχειρί- 
σεως Αμοιβαίων Κεφαλαίων) επιχειρήσεων, που εμπίπτουν στις περι¬ 
πτώσεις (ε) και (ζ) του άρθρου 1 παρ. 6 του Ν. 1256/1982, εκτός των 
προμηθειών, που διενεργεί η Αγροτική Τράπεζα, κάθε φύσεως υλικών 
που διαθέτει σε τρίτους. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 3 Απριλίου 1990 

οι ΥΠΟΥΡΓΟΙ 

ΒΙΟΜΗΧΑΝΙΑΣ. ΕΝΕΡΓΕΙΑΣ 

ΚΑΙ ΤΕΧΝΟΛΟΓΙΑΣ ΕΜΠΟΡΙΟΥ 

Γ. ΚΟΝΤΟΓΕΩΡΓΗΣ θ. ΓΚΑΜΑΛΕΤΣΟΣ 

-♦- 

Αριθ. Π1/1504 (8) 

Εξαιρέσεις από την τελική έγκριση, που προβλέπεται από τις διατάξεις 
της παρ. 1 του άρθρου 6 του Ν. 1797/88 προμηθειών και κατηγο¬ 
ριών προμηθειών. 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 6 παρ. 1 και 2 του Ν. 1797/88 «προμή¬ 
θειες του δημόσιου τομέα και ρυθμίσεις συναφών θεμάτων» (ΦΕΚ 164/ 
Α-/1988). 

2. Τις από 15.2.1990 και 27.2.1990 γνωμοδοτήσεις της Επιτρο¬ 
πής Πολιτικής και Προγραμματισμού Προμηθειών. 

3. Την Π1/928/1989 απόφασή μας «εξαίρεση από την τελική 
έγκριση» (ΦΕΚ 147/Β'/22.2.89), όπως τροποποιήθηκε μεταγενέ¬ 
στερα, αποφασίζουμε: 

Συμπληρώνοντας την παραπάνω απόφαση εξαιρούμε από την τελική 
έγκριση που προβλέπεται από τις διατάξεις της παραγράφου 1 του άρ¬ 
θρου 6 του Ν. 1797/1988, τις παρακάτω προμήθειες και κατηγορίες 
προμηθειών: 

1. Τις προμήθειες που διενεργούνται από: 

α) Τα «Καταστήματα Αφορολογήτων Ειδών Α.Ε.». 
β) Την Εταιρεία «ΑΣΠΡΟΦΟΣ Α.Ε.». 

γ) Τη «Δημόσια Επιχείρηση Πετρελαίου - Έρευνα και Εκμετάλλευση 
Υδρογονανθράκων Α.Ε. (ΔΕΠ-ΕΚΥ)», πλην κεφαλαιουχικού εξοπλι¬ 
σμού, εκτελέσεις έργων και συναφών εργασιών. 

2. Τις προμήθειες που διενεργούνται από το Ολυμπιακό Αθλητικό 
Κέντρο Αθηνών «Σπύρος Λούης» (ΟΑΚΑ) και αφορούν: 

α) Τρόφιμα 

β) Αναλώσιμα υλικά κάθε φύσεως 

γ) Καθίσματα κερκίδων λόγω εκτάκτων καταστροφών 

δ) Εξειδικευμένα μηχανήματα και όργανα για τις ανάγκες του Εθνι¬ 
κού Κέντρου Αθλητικών Ερευνών αυτού, μόνο για το έτος 1990 και μέ¬ 
χρι συνολικού ποσού 100.000.000 δρχ. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 3 Απριλίου 1990 

οι ΥΠΟΥΡΓΟΙ 

ΒΙΟΜΗΧΑΝΙΑΣ. ΕΝΕΡΓΕΙΑΣ 

ΚΑΙ ΤΕΧΝΟΛΟΓΙΑΣ ΕΜΠΟΡΙΟΥ 

Γ. ΚΟΝΤΟΓΕΩΡΓΗΣ θ. ΓΚΑΜΑΛΕΤΣΟΣ 

-+- 

Αριθ. Π1/1166 (9) 

Παράταση προθεσμίας υποβολής σχεδίου Κανονισμού Προμηθειών Φο¬ 
ρέων (Κ.Π.Φ.) από τους Ο.Τ.Α. 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όργανα». 

β) Του Ν. 1797/1988 (άρθρο 11. παράγρ. 1. 2. 5, 6, 7 και 8) 
«Προμήθειες του δημόσιου τομέα και ρυθμίσεις συναφών θεμάτων»'. 

2. Το 69139/1989 έγγραφο του Υπουργείου Εσωτερικών, αποφα¬ 
σίζουμε: 

Παρατείνουμε την προθεσμία για την υποβολή σχεδίου ενιαίου Κανο¬ 
νισμού Προμηθειών Φορέων για τις προμήθειες των Οργανισμών Τοπι¬ 
κής Αυτοδιοικήσεως, μέχρι 31.12.1990. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 3 Απριλίου 1990 

οι ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ 

ΚΑΙ ΤΕΧΝΟΛΟΓΙΑΣ ΕΜΠΟΡΙΟΥ 

Γ. ΚΟΝΤΟΓΕΩΡΓΗΣ θ. ΓΚΑΜΑΛΕΤΣΟΣ 

-♦- 

Αριθ. Ε3/389 (10) 

Τροποποίηση Επιτροπής Χορηγήσεως Αδειών των Πινάκων Α και Β 
(στο Ε.Β.Ε. Αθηνών). 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη τις διατάξεις: 

1. Του Ν. 936/79 «περί τροποποιήσεως και συμπληρώσεως των 
περί εξωτερικού εμπορίου διατάξεών». 

2. Του Ν. 1558/85 «περί Κυβερνήσεως και Κυβερνητικών Οργά¬ 
νων». 

3. Του Ν. 1505/84 «περί αναδιάρθρωσης μισθολογίου». 

4. Του Ν. 1256/82 «περί πολυθεσίας κ.λπ.». 

5. Του Ν. 1232/82 «περί επαναφοράς σε ισχύ,, τροποποίηση και συ¬ 
μπλήρωση των διατάξεων του Ν.Δ. 4352/64 και άλλων διατάξεων». 

6. Του άρθρου 5 του Ν. 1288/82 «ρύθμιση θεμάτων αρμοδιότητας 
Υπουργείου Προεδρίας της Κυβέρνησης κ.λπ.». 

7. Της Β3/395/82 Κ.Υ.Α. Υπουργών Προεδρίας Κυβερνήσεως και 
Εμπορίου. 

8. Το Π.Δ. 397/88 «Περί Οργανισμού του Υπουργείου Εμπορίου». 

9. Την με αριθμό Ε3/8843/89 Υπουργική Απόφαση «Συγκρότηση 
Επιτροπής Χορηγήσεως Αδειών των Πινάκων Α και Β». 

10. Την από 25.1.1990 αίτηση του Ηλία Μπαλάσκα, υπαλλήλου 
στη Δ/νση Εξωτερικών Εμπορικών Σχέσεων, με την οποία δεν αποδέ¬ 
χεται τη συμμετοχή του στην εν λόγω Επιτροπή, αποφασίζουμε: 

Τροποποιείται η Ε3/8843/89 απόφασή μας, ως εξής: 

1) Παύει να συμμετέχει ως εισηγητής στην Επιτροπή Χορηγήσεως 
Αδειών των Πινάκων Α και Β ο υπάλληλος του Υπουργείου Εμπορίου 
Ηλίας Μπαλάσκας. 

2) Συμμετέχουν ο^ς εισηγητές στην εν λόγω επιτροπή και οι: Άννα 
Μαντζώρου, υπάλληλος στη Δ/νση Ρυθμιστικών Θεμάτων Εξωτερικού 
Εμπορίου, Δ. Καλαφάτης υπάλληλος της Δ/νσης Κοινοτικών Υποθέ¬ 
σεων και Γ. Αλεξίου, υπάλληλος της Δ/νσης Οικονομικού. 


Κατά τα λοιπά, ισχύει ως έχει η Ε3/8843/89 Υπουργική απόφασή 
μας. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 3 Απριλίου 1990 

Ο ΥΠΟΥΡΓΟΣ 

θ. ΓΚΑΜΑΛΕΤΣΟΣ 

. ——4 - 

Αριθ. 14395/1326 (11) 

Οικονομική ενίσχυση των οδηγών επιβατηγών αυτοκινήτων δημόσιας 
χρήσης για τις γιορτές του Πάσχα έτους 1990. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Το άρθρο 33 παρ. 1 του Ν.Δ/τος 3334/55, τα άρθρα 15 των Π.Δ/ 
των 243/1987 και 244/87, το άρθρο 8 του Ν. 3076/1954 καθώς 
και το άρθρο 3 του Α.Ν. 4/1967 και αποσκοπούντες στην κατά τις 
γιορτές του Πάσχα οικονομική ενίσχυση των οδηγών Ε.Δ.Χ. αυτοκινή¬ 
των με ή χωρίς μετρητή, αποφασίζουμε: 

Όπως για το χρονικό διάστημα από 11 Απριλίου 1990 μέχρι και 18 
Απριλίου 1990 σε κάθε περίπτωση μίσθωσης επιβατηγού αυτοκινήτου 
δημόσιας χρήσης με ή χωρίς μετρητή σε ολόκληρη τη χώρα καταβάλλε¬ 
ται από το μισθωτή στον οδηγό του αυτοκινήτου για κάθε μίσθωση ποσό 
70 δραχμές παραπάνω από ότι γράφει ο μετρητής ή για κάθε διαδρομή 
του αυτοκινήτου κατά περίπτωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Απριλίου 1990 

Ο ΥΠΟΥΡΓΟΣ 

Γ. ΝΟΥΤΣΟΠΟΥΛΟΣ 

-♦-- 

Αριθ. Α. 3813 - (12) 

Σύσταση Σχολικής Επιτροπής στην Κοινότητα Λευκακίων με την επω¬ 
νυμία «Σχολική Επιτροπή Δημοτικού Σχολείου και Νηπιαγωγείου 

Κοινότητας Λευκακίων Ν. Αργολίδας. ' 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 2 της Δ4/162/28.3.89 κοινής απόφα¬ 
σης των υπουργών Εσωτερικών, Οικονομικών, Εθνικής Παιδείας και 
Θρησκευμάτων και Περιβάλλοντος, Χωροταξίας και Δημοσίων Έρ¬ 
γων. 

2. Τις διατάξεις του άρθρου 187 του Δημοτικού & Κοινοτικού Κώ¬ 
δικα (Π.Δ. 323/89) και 

3. Την 12/1990 απόφαση του Κοινοτικού Συμβουλίου Λευκακίων, 
αποφασίζουμε: 

1. Συνιστούμε στην Κοινότητα Λευκακίων ίδιο νομικό πρόσωπο με 
την επωνυμία «Σχολική Επιτροπή Δημοτικού Σχολείου και Νηπιαγω¬ 
γείου Κοινότητας Λευκακίων Ν. Αργολίδας. 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης, τηλεφώνου, 
αναλωσίμων υλικών του Δημ. σχολείου και Νηπιαγωγείου. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η εκμετάλλευση των κυλικείων με ανάθεση της λειτουργίας τους 
σε ιδιώτες ύστερα από δημόσιο πλειοδοτικό διαγωνισμό, εφ’ όσον οι μα¬ 
θητές των σχολείων υπερβαίνουν ορισμένο αριθμό, που ορίζεται με από¬ 
φαση του Υπουργού Εθνικής Παιδείας και Θρησκευμάτων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας της σχολικής μονά¬ 
δας. 

3. Το Νομικό πρόσωπο διοικείται από επταμελές (7) διοικητικό συμ¬ 
βούλιο, αποτελούμενο από α) τον εκάστοτε Πρόεδρο της Κοινότητας ως 
πρόεδρο. 

β) δύο κοινοτικούς συμβούλους που ορίζονται από το Κοινοτικό Συμ- 

βούλιο. 

γ) Τους εκάστοτε Δ/ντές του Δημ. Σχολείου και Νηπιαγωγείου. 

δ) Έναν εκπρόσωπο του συλλόγου γονέων και κηδεμόνων των μαθη¬ 
τών του Δημ. Σχολείου και έναν εκπρόσωπο του συλλόγου γονέων και 
κηδεμόνων του Νηπιαγωγείου. 

4. Η θητεία των μελών του Δ.Σ. ακολουθεί τη δημοτική και κοινο¬ 
τική περίοδο. 

Η θητεία του πρώτου Δ.Σ. λήγει με την λήξη της παρούσας δημοτι¬ 
κής - κοινοτικής περιόδου. 

Το Δ.Σ. που συγκροτείται με απόφαση του Κοινοτικού Συμβουλίου, 
εκλέγει αντιπρόεδρο και γραμματέα. 

5. Πόροι του νομικού προσώπου είναι: 

•α) Ετήσια επιχορήγηση της Κοινότητας. 

β) Ετήσια επιχορήγηση του Κράτους. 


γ) Κάθε είδους εισφορές, δωρεές κληρονομιές, κληροδοσίες. 

δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Ναύπλιο, 30 Μαρτίου 1990 

Ο Νομάρχης 
ΣΤ. ΠΑΠΑΝΙΚΟΛΑΟΤ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



